COMAN มั่นใจครึ่งปีหลังโตแรง
COMAN มั่นใจครึ่งปีหลังโตแรงรับผลดีช่วงไฮซีซั่น เร่งเดินหน้าขยายดีลเลอร์ ปี 61 10 ประเทศ
15 ก.ย. 2560

คุณสมบูรณ์ ศุขีวิริยะ ( ที่ 2 จากขวา) ประธานเจ้าหน้าที่บริหาร,คุณดารุณี แซ่ตั้ง (ที่ 2 จากซ้าย) ผู้อำนวยการฝ่ายบัญชีและการเงิน บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN พร้อมด้วย คุณฉัตรชัย โตเลิศมงคล (ที่ 1 จากขวา) ประธานเจ้าหน้าที่บริหารบริษัท ซินเนเจอร์ เทคโนโลยี จำกัด 
ร่วมนำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) ประจำงวดผลการดำเนินงานไตรมาส 2/60 เผยปัจจุบันมีปริมาณงานในมือ (Backlog) อยู่ประมาณ 30-40 ล้านบาท ทยอยรับรู้เป็นรายได้ตั้งแต่ไตรมาส 3/60 เป็นต้นไป 
และคาดว่าแนวโน้มรายได้ในไตรมาส 4/60 จะเติบโตอย่างมีนัยสำคัญ เนื่องจากเข้าสู่ช่วงไฮซีซั่น พร้อมเดินหน้าขยายตัวแทนจำหน่าย (ดีลเลอร์) ในต่างประเทศอีก 10 ประเทศ ในปี 2561